text: 
  Ofte måtte vi nøjes med en skål boullion til middag ... "
  
  PARADIS
  
  I sin første sæson for Valenciennes scorede Papin 15 mål.
  
  Det var godt, men ikke godt nok til, at en fransk storklub ville 
  købe denne mærkelige " bondeknold ".
  
  I stedet slog Club Brugge til. Overgangssummen på 1,3 mill. franc 
  reddede Valenciennes fra konkurs.
  
  Papin fik lønforhøjelse, og succes'en ventede lige rundt om hjørnet.
  
  I Brugge scorede den lille målfarlige franskmand i sæsonen 1985-86 
  hele 21 ligamål, seks træffere i pokalturneringen samt fem pletskud i 
  UEFA Cup'en.
  
  Papins lykke var for alvor gjort.
  
  Frankrigs daværende landstræner Henri Michel kunne ikke længere komme 
  uden om ham. Ved VM i Mexico scorede han to mål, det ene i 
  bronzekampen mod Belgien.
  
  Marseilles stenrige ejer, finansfyrsten Bernard Tapie, slog til og 
  hentede ham til Middelhavs-storbyen for ni mill. kr..
  
  " Marseille var bare det rene paradis for mig.
  
  I Brugge tjente jeg 8.000 franc om måneden, i Marseille pludselig det
   tyve-dobbelte.
  
  
  
  